Slovenský zväz vodného motorizmu, Trnavská cesta 29, Bratislava 832 84

## Zápisnica č.3 /2017 zo zasadnutia VV SZVM dňa 21.03.2017

***Prítomní: Vladimír Slaný, Rasťo Čulík, Juraj Kubíček, Marián Jung, Marian Majerčík, Michal Jankovič, Ingrid Bošková, Andrea Polková, Peter Bartoš, Jaro Baláž st ,Juraj Kubíček, Mário Lámy,***

***Ospravedlnení:***

1. Predseda szvm informoval VV SZVM, že tak ako bolo schválené SZVM používame už transparentný účet vedený Slov.sporitelni a všetky pohyby a finančné operácie si môžu členovia a kluby pozrieť prostredníctvom internetu t.j. zadaní mena /názvu/ nášho OZ a objaví sa celý účet, kde sú uvedené jednotlivé transakcie.
2. I napriek tomu Ministerstvo školstva nás upozornilo, že :

**Prijímateľ finančných prostriedkov si splní povinnosť priebežného zverejňovania prijatia a spôsobu použitia prostriedkov zo štátneho rozpočtu aj v prípade, ak má zriadený osobitný bankový účet v zmysle § 65 ods. (7) zákona č. 440/2015 Z. z. o športe a o zmene a doplnení niektorých zákonov v znení neskorších predpisov, tzv. transparentný účet. Upozorňujeme však, že vykazovanie príjmov a výdavkov zo štátneho rozpočtu na transparentnom účte nenahradí vyúčtovanie finančných prostriedkov poskytnutých zo štátneho rozpočtu v oblasti športu v roku 2017. Povinnosť zaslať v termíne do 15.02.2018 ministerstvu vyúčtovanie finančných prostriedkov za rok 2017 (na formulároch zaslaných ministerstvom) vyplýva zo zmluvy o poskytnutí finančných prostriedkov formou príspevku/dotácie v roku 2017.**

Vzhľadom k uvedenému SZVM pripravila a zverejnila na náš web tabuľku o priebežnom čerpaní finančných prostriedkov z dotácie. Tabuľka je v sekcii Min.školstva a vždy sa bude doplňovať k termínu 25 dňa v danom  mesiaci.

1. Predseda SZVM ďalej uviedol, že na druhom účte v Slov.sporitelni v súčasnej dobe sa pripisujú len poplatky členského od klubov.
2. Predseda informoval VV, že dňa 20.03.2017 spoločne s A.Polkovou, ktorá spolupracovala s hlavným kontrolórom športu sme obdržali konečné súhlasné stanovisko k zneniu opravených a doplnených stanov SZVM. Vzhľadom k uvedenému VV SZVM odsúhlasil termín konania mimoriadnej konferencie SZVM s  bodom rokovania a to prijatie nových stanov**. Termín mimoriadnej konferencie stanovil na deň 08.04.2017.** Pozvánka na mimoriadnu konferenciu bude prílohou zápisnice ako aj cestou emailu klubom a zverejnená na webovej stránke SZVM.
3. Predseda SZVM informoval, že Min.školstva, ktoré zverejnilo výzvu na predkladanie projektov v oblasti športu na rok 2017 a o ktorej sme Vás informovali v zápisnici č.2 sme z predložených 5 výziev vybrali pre náš zväz vhodnú len výzvu č.5 a to „Výzva v oblasti športu za rok 2016 – odmeny trénerom a pretekárom za dosiahnuté športové výsledky.“ Predseda SZVM spoločne s M.Jungom vypracovali projekt a k tomu potrebné náležitosti /potvrdenia / od štátnych inštitúcii. Projekt bol podaný dňa 15.03.2017 elektronickou poštou a zároveň aj osobne na sekciu športu Min.školstva k schváleniu. O jeho výsledku budeme informovaný prostredníctvom elektronickej pošty.
4. Predseda szvm informoval VV, že na základe jeho dlhoročnej komunikácie v zastúpení SZVM a Marianom Katuskom riad. MSC Slovakia ohľadne pohľadávky MSC za poskytované služby webu. za roky 2014 až 2017 dospeli menovaní k záveru, že na základe technického popisu /vypracovaného odborníkom na web /spôsobenej škody zo strany provaidera MSC a znefunkčnenia pôvodného web. szvm sme ukončili zmluvu o poskytnutí služieb, ale neuhradili sme pôvodné faktúry. Zmluvné strany dospeli k  započítaniu vzájomných pohľadávok za poskytovanie služieb webu v rokoch 2014-2017 a dohodli sa na vyrovnaní pohľadávky vo výške 55,76.-eur k čomu si MSC nárokovala aj  úroky z omeškania. Za neuhradenie nám hrozili sankcie a zo strany MSC bola spracovaná a prichystaná žaloba na exekúciu.
5. Predseda SZVM informoval VV, že na výzvu Min.školstva sme k termínu 15.03.2017 zaslali oznámenie „Avízo o úhrade výnosov“. Jedná sa o administratívny krok k vyučtovaniu dotácie v tom smere, že SZVM z prijatých finančných prostriedkov v roku 2016 nám z prijatej dotácie sumy nevznikli žiadne výnosy. Taktiež nás ešte čaká k 15.04.2017 spracovať a zaslať Min.školstvu záverečnú správu o čerpaní dotácie za rok 2016 spolu s daňovým priznaním, ktoré sme už podali na DÚ.
6. SZVM bolo oslovené sekretariátom SOV, že :

**Klub fair play Slovenského olympijského výboru**je iniciátorom udeľovania cien fair play v športe. Navrhuje kandidátov na ocenenie medzinárodnými a európskymi cenami fair play.SOV žiada členov, aby do termínu 25.04.2017 nahlásili nominantov na ocenenie Fair play. VV vyzýva kluby ak majú návrhy na ocenenie, aby ich zaslali.

1. Predseda SZVM informoval, že spoločne s M.Jungom kontaktovali predstaviteľov ADAC, nakoľko nám emailom zaslali, že i napriek tomu, že sme sa prihlásili do seriálu pretekov ADAC F4 nemôžu nášho pretekára zaradiť nakoľko majú povolený limit len 15 jazdcov a náš pretekár bol prihlásený na 19 mieste. Prislúbili, že bude zaradený ako prvý náhradník. V budúcnosti uvažujú o rozšírení pretekárov v tejto atraktívnej triede až na 25 a bude sa jazdiť kvalifikáciou pretekárov. Zo strany ADAC uviedli, že prihlasovací poplatok, ktorý sme zaslali nám bude vrátený.
2. VV SZVM prijal emailový podnet od klubu MA JAK Malacky a skonštatoval, že podnet prišiel až počas rokovania VV. Vzhľadom k uvedenému tieto náležitosti prejedná na najbližšom VV. Členovia VV sa chcú oboznámiť a preštudovať zaslaný podnet.
3. VV navrhol, aby po skončení mimoriadnej konferencie prebehlo školenie rozhodcov a pretekárov.